Document ID: /roh_data/filtered/fineweb-2-filterrobots_roh.jsonl.gz/64921

Suenter ch'ils abitants da Sumvitg han declerà en ina retschertga ch’els na lessan pli gugent betg fusiunar cun Trun, na datti betg pli blers projects da fusiun en il Grischun. Sulettamain Laax, Sagogn e Schluein pondereschan da fusiunar. È il schlantsch da fusiunar tschessà?
Il mument vai plitost plaun che svelt
Impurtant saja la voluntad da la populaziun en ina vischnanca, di cusseglier guvernativ Christian Rathgeb. Sche la populaziun lessia fusiunar, lura saja quai da sustegnair.
Sche la populaziun na vul betg, è quai da respectar.
Ils ultims onns haja il Grischun gì bleras fusiuns. Ina giada giaja quai pli svelt e lura puspè pli plaun. Plinavant dovrian las vischnancas temp da crescher ensemen. La finamira dal chantun è da reducir il dumber da vischnancas sin 50. Co po il chantun accellerar il tempo?
I n`è betg chaussa dal chantun da cumandar nua ch’ins fusiunescha.
La strategia da chantun e regenza saja da sustegnair las fusiuns. Ma il giavisch per fusiunar stoppia vegnir da la populaziun e da las vischnancas.
Tge vischnancas han fusiunà? Ina survista: